नई दिल्ली. सरकार ने वित्त वर्ष 2018-19 में बाजार से 70 हजार करोड़ रुपए कम उधार लेने का ऐलान किया है। सरकार को उम्मीद है कि अक्टूबर-दिसंबर तिमाही के लिए आकर्षक ब्याज दरों के कारण उसकी लोकप्रिय स्माल सेविंग स्कीम्स से ‘कुछ ज्यादा फंड’ मिलेगा। वित्त मंत्रालय ने इस बात पर भी जोर दिया कि सरकार मार्च, 2019 में समाप्त होने वाले वित्त वर्ष के दौरान जीडीपी की तुलना में 3.3 फीसदी फिस्कल डेफिसिट के टारगेट को हासिल कर लेगी।